ศิษย์เก่า “มจธ.” บริจาคเงิน 1 ลบ. “มูลนิธิรพ.ศรีธัญญา” ช่วยผู้ป่วยโควิด
สมาคมนักศึกษาเก่า “มจธ” ปันน้ำใจช่วยโควิด บริจาคเงิน 1 ล้านบาท “มูลนิธิรพ.ศรีธัญญา” เพื่อสนับสนุนในการจัดซื้อ จัดหา อุปกรณ์ทางการแพทย์ที่จำเป็นในการดูแลผู้ป่วยโควิด-19
10 ก.ย. 2564

สมาคมนักศึกษาเก่า มหาวิทยาลัยเทคโนโลยีพระจอมเกล้าธนบุรี หรือ มจธ. นำโดย นายสมเกียรติ ศิลวัฒนาวงศ์ นายกสมาคมฯ และตัวแทนคณะกรรมการสมาคม มอบเงินสมทบทุน จำนวน 1,000,000 บาท ให้แก่ มูลนิธิโรงพยาบาลศรีธัญญาเพื่อสนับสนุนในการจัดซื้อ จัดหา อุปกรณ์ทางการแพทย์ที่จำเป็น และของใช้อื่นๆในการดูแลผู้ป่วย
โดยได้รับเกียรติจาก นายคมสันต์ ชิดเชื้อ รองผู้อำนวยการกลุ่มภารกิจอำนวยการ และนางพเยาว์ บัวรุ่ง เลขามูลนิธิโรงพยาบาลศรีธัญญา เป็นผู้แทนรับมอบเงิน และด้วยสถานการณ์โควิด-19 ในปัจจุบันยังมีผู้ติดเชื้ออย่างต่อเนื่อง ทางสมาคมฯ จึงขอส่งมอบกำลังใจให้กับบุคลากรทางการแพทย์และประชาชนทุกๆ คน ในการข้ามผ่านวิกฤตนี้ไปด้วยกัน เมื่อวันที่ 8 กันยายน 2564 ที่ผ่านมา
 
 